**Canto V**

Dal prim serc de sto gran pedrioron

sont callaa giò addrittura in del segond,

che l’è pù strenc del primm, ma di mincion

la mamma dell’asee l’è giust in fond.

Chi gh’è Minoss in toga e collaron

che el sentenzia chi ven dall’olter mond

e ch’el manda ognidun per la part sova

tutt a furia de gest faa con la cova.

Vuj mò dì che Minoss in d’on’oggiada
el ved tucc i peccaa de quij meschin,10
e poeù con quella cova stermenada
el se fassa tanc voeult el bomborin
quant hin a press a pocch i mij de strada
ch’han de fà per portass al sò destin,
tant che ogni voeulta ch’el se fassa su15
ghe tocca d’andà abbass on mij de pù.

De sti anem desgraziaa d’ora e strasora

el ghe n’ha denanz semper on basgioeu,

in moeud che nol porrav trovà el quardora,

s’el ghe n’avess besogn, de fà i fatt soeu.

E lì botta e resposta, fora fora,

giò per la gran coldera di fasoeu:

ma quand Minoss l’ha guardaa in motria a mì

el pienta lì el mestee per dimm inscì:

Oh tì che te see tolt sto magher spass25
da vegnì in sti miseri a curiosà,
varda el fatt tò che per el tropp fidass
no te quistasset rogna de grattà.
Ma Vergilli el respond: Manca smargiass!
L’uss l’è avert e l’è largh, lassel passà;

Chi el le manda el pò tutt e tì nagotta,
donca tas e no cerca chi l’ha rotta.

Chì el comenza davvera el bulardee:
on che piang! oh che sgarr che passa i orecc!
No gh’è lumm da vedegh a pondà i pee,
se sent certi fracass che metten frecc:
ziffol de vent che paren giust adree
a scaregà tempest coll’acqua a secc
e a toeuss el spass da fà fà sott ai corna
ai dond del mar ai scoeuj che gh’han d’intorna.

M’han poeù ditt che a sta vitta marcadetta
l’è condannada l’anema de quij
che se lassen dà legg dalla braghetta.
Quist van boffaa dal vent come i stornij,
al temp di slitt e della scarlighetta,
che van in tròppa e tegnen on mezz mij;
anzi hin tant spess e a mucc che, a tiragh dent,55
a mazzann pocch s’en mazzarav dusent.

Leggevem on bell dì per noster spass
i avventur amoros de Lanzellott;
no gh’eva terz incomod che seccass,

stoo per dì s’avarav poduu stà biott;
e rivand in del legg a certi pass5
ne vegneva la faccia de pancott

e i nost oeucc se incontraven, come a dì
perché no pomm fà istess anca mì e ti

Ma quand semm vegnuu al punt che el Paladin
el segilla a Zenevra el rid in bocca10
cont el pù cald e s’ciasser di basin,
tutt tremant el mè Pavol me né imbocca
vun compagn che ’l ne fa de zoffreghin.
Ah liber porch, fioeul d’ona baltrocca!
Tira giò galiott che te see bravo:15
per tutt quell dì gh’emm miss el segn, e s’ciavo!